
ՄՈԴՈՒԼ 1
Նյութական իրավունքի բաղադրիչը

Ընտրեք երկու առավել ճիշտ պատասխանները.
1. Մարդու իրավունքների եվրոպական կոնվենցիայի (այսուհետ՝ Կոնվենցիա) 3-րդ հոդվածը սահմանում է խոշտանգումների արգելման հիմնարար իրավունքը, որը նշում  է հետևյալը. §Ոչ ոք չպետք է ենթարկվի խոշտանգումների կամ անմարդկային կամ նվաստացնող վերաբերմունքի կամ պատժի¦: Այլ կերպ ասած, այս հոդվածի նպատակն է պաշտպանել անձի ֆիզիկական անձեռնմխելիությունը: «Ֆիզիկական անձեռնմխելիություն» հասկացությունը ներառում է. 


ա. 	պաշտպանել անձին ֆիզիկական տառապանքներից, 
բ.	պաշտպանել անձին հոգեկան տառապանքներից,
գ.	պաշտպանել անձին ֆիզիկական ու հոգեկան տառապանքներից,
դ.	պաշտպանել անձին ծանր պատժից,
ե.	պաշտպանել անձին հանրային պարսավանքից,
զ.	պաշտպանել անձին խոշտանգումից, անմարդկային կամ նվաստացնող վերաբերմունքից կամ պատժից:






















Ընտրեք երեք առավել ճիշտ պատասխանները.

2. Կոնվենցիայի 3-րդ հոդվածը ներառում է մարդու դեմ ուղղված երեք տեսակի արգելված վերաբերմունք, որոնք են. 


ա.	դիտավորությամբ առողջությանը ծանր վնաս պատճառելը, 
բ.	առողջությանը ծանր և միջին ծանրության վնաս պատճառելն անհրաժեշտ պաշտպանության սահմանազանցմամբ,
գ.	խոշտանգումը, 
դ.	անմարդկային վերաբերմունքը, 
ե.	ծեծը, 
զ.	առևանգելը,
է.	դիտավորությամբ առողջությանը միջին ծանրության վնաս պատճառելը,
ը.	նվաստացնող վերաբերմունքը:





Ընտրեք երկու ճիշտ պատասխանները.

3. Խոշտանգումների և անմարդկային ու նվաստացուցիչ վերաբերմունքի և պատժի արգելքից պետության համար բխում են երկու տեսակի պարտավորություններ, որոնք են . 
:
 ա.	նեգատիվ պարտավորություն, որը նշանակում է, որ պետական բոլոր մարմինները և պաշտոնատար անձինք պետք է ձեռնպահ մնան պետության իրավազորության ներքո գտնվող ցանկացած անձի նկատմամբ արգելված բնույթի գործողություններ կիրառելուց,  
բ.	համընդհանուր պարտավորություն, որը նշանակում է, որ պետությունը պատասխանատու է միայն իր քաղաքացիների կողմից դրսևորված արգելված վերաբերմունքի համար՝ անկախ նրանից, թե որ պետության տարածքում է կատարվել նման արարքը, 
գ.	պոզիտիվ պարտավորություն, որը նշանակում է, որ պետությունը պարտավոր է իր իրավազորության ներքո գտնվող ցանկացած անձի պաշտպանել արգելված վերաբերմունքից և նման դեպք տեղի ունենալու դեպքում կատարել արդյունավետ քննություն,
դ.	միակողմանի պարտավորություն, որը նշանակում է, որ պետությունը պատասխանատու է միայն իր քաղաքացիների կողմից և իր տերիտորիալ իրավազորության ներքո գտնվող անձանց նկատմամբ դրսևորված արգելված վերաբերմունքի համար,
ե.   չեզոք պարտավորություն, որը նշանակում է, որ պետությունը պարտավոր չէ միջամտել, եթե  արգելված վերաբերմունքը դրսևորվել է ոչ պաշտոնատար անձի կողմից:  

Ընտրեք առավել ճիշտ պատասխանը.

4. Արդյունավետ քննություն կատարելու պոզիտիվ պարտավորությունը ենթադրում է, որ.



ա.  պետությունը պետք է նախաձեռնի պաշտոնական հետաքննություն, 
բ.   պետությունը պետք է նախաձեռնի պաշտոնական հետաքննություն և հայտնաբերի մեղավորներին, 
գ.   պետությունը պետք է նախաձեռնի պաշտոնական հետաքննություն, հայտնաբերի  
      մեղավորներին և նրանց ենթարկի պատժի, 
դ.   պետությունը պետք է նախաձեռնի պաշտոնական հետաքննություն, հայտնաբերի մեղավորներին, նրանց ենթարկի պատժի և ապահովի  համարժեք պատժի նշանակում, 
ե.  պետությունը պետք է նախաձեռնի պաշտոնական հետաքննություն, հայտնաբերի մեղավորներին, նրանց ենթարկի պատժի, ապահովի  համարժեք պատժի նշանակում և ապահովի պատժի կիրառման խստագույն ռեժիմ:






Ո՞ր արտահայտությունն է ճիշտ.

5. Նեգատիվ պարտավորության ներքո, պետությունը պատասխանատվություն է կրում  միայն. 


ա.    պաշտոնատար անձանց կողմից դրսևորված արգելված վերաբերմունքի համար, 
բ.     պաշտոնատար անձանց և պետական մարմինների կողմից դրսևորված արգելված վերաբերմունքի համար,
գ.	պաշտոնատար անձանց, պետական մարմինների, ինչպես նաև այն անձանց կամ  կազմակերպությունների կողմից դրսևորված արգելված վերաբերմունքի համար, ում պատվիրակել է իր պարտականությունների կատարումը,
դ.    ոստիկանության և անվտանգության ուժերի կողմից դրսևորված արգելված վերաբերմունքի  
       համար, 
ե.    այն պաշտոնատար անձանց կողմից դրսևորված արգելված վերաբերմունքի համար, ովքեր օրենքով իրավունք ունեն կիրառել ուժ:







Ընտրեք երկու սխալ պատասխանները.

6. Պոզիտիվ պարտավորության ներքո, պետությունը պարտավոր է.


ա. պաշտպանել իր իրավազորության ներքո գտնվող ցանկացած մասնավոր անձի մեկ այլ մասնավոր անձի կողմից դրսևորվող արգելված վերաբերմունքից, 
բ.	պաշտպանել իր իրավազորության ներքո գտնվող մասնավոր անձանց միայն պաշտոնատար անձանց կողմից դրսևորվող արգելված վերաբերմունքից, 
գ.	արգելված վերաբերմունքի դեպքի հայտնաբերման կամ նման վերաբերմունքի մասին հայտարարության առկայության դեպքում նախաձեռնել պաշտոնական քննություն, 
դ.    կատարել արդյունավետ պաշտոնական քննություն, որը նշանակում է, որ դա պետք է հանգեցնի մեղավորների հայտնաբերմանը և համարժեք պատժի նշանակմանը, 
ե.    պահպանել չեզոքություն, եթե արգելված վերաբերմունքը դրսևորվել է երկու մասնավոր անձանց միջև և պաշտոնատար անձինք ներգրավված չեն եղել, 
զ.   պաշտպանել խոցելի անձանց, ինչպիսիք են երեխաները, հաշմանդամները և տարեցները: 





Ընտրեք տարբերակներից ճիշտ պատասխանը.

7. Կոնվենցիայի 3-րդ հոդվածով սահմանված իրավունքը.

ա.	կարող է սահմանափակվել՝ ելնելով արդարադատության շահերից, 
բ.	կարող է սահմանափակվել գերակա հանրային շահի դեպքում, 
գ.	կարող է սահմանափակվել, եթե երկրում տիրում է արտակարգ կամ պատերազմական վիճակ, որը սպառնում է ազգային անվտանգությանը, 
դ.	բացարձակ իրավունք է և որպես այդպիսին չի ենթարկվում որևէ սահմանափակումների՝ անկախ որևէ հանգամանքից,  
ե.	կարող է սահմանափակվել միայն կազմակերպված հանցավորության և ահաբեկչության դեմ պայքարի շրջանակներում, 
զ.	կարող է սահմանափակվել՝ կախված տուժողի վարքագծից, օրինակ, նրա կողմից դիմադրություն ցույց տալու դեպքում, 
է.	բացարձակ իրավունք է միայն խաղաղ պայմաններում, իսկ պատերազմի ժամանակ թույլատրվում է սահմանափակել այդ իրավունքը:



Ընտրեք ճիշտ պատասխանը.
8. «Խոշտանգում» հասկացության սահմանումը, ըստ Կոնվենցիայի 3-րդ հոդվածի, հետևյալն է.  
	ա. զգուշությամբ կամ անզգուշությամբ մեկ ուրիշի առողջությանը ծանր կամ միջին ծանրության վնաս պատճառելը, եթե դա արվել է պաշտոնատար անձի կողմից,   
բ.	անձին սուր ֆիզիկական ցավ կամ հոգեկան տառապանք պատճառելը կամ պատժելը, եթե դա արվել է պաշտոնատար անձի կողմից, 
գ.	անձին սուր և անասելի ֆիզիկական ցավ պատճառելը՝ առողջության երկարատև քայքայումով՝ անկախ այն հանգամանքից, թե արդյոք դա արվել է պաշտոնատար անձի կողմից, 
դ. 	պաշտոնատար անձի կողմից կամ վերջինիս կարգադրությամբ կամ համաձայնությամբ անձին դիտավորյալ կերպով ուժեղ ցավ կամ ֆիզիկական կամ հոգեկան տառապանք պատճառելը՝ նրան վախեցնելու, պատժելու և նրանից ցուցմունքներ կամ խոստովանություն ստանալու մտադրությամբ,
ե.  մեկ ուրիշի առողջությանը ծանր վնաս պատճառելը, որը կատարվել է գործադրված բռնության, ծաղրուծանակի, ծանր վիրավորանքի կամ հակաիրավական, հակաբարոյական այլ գործողության միջոցով, 
զ. դիտավորությամբ մեկ ուրիշին մարմնական վնասվածք պատճառելը կամ առողջությանն այլ ծանր վնաս պատճառելը, որը վտանգավոր է կյանքի համար կամ առաջացրել է տեսողության, լսողության, խոսքի կամ որևէ օրգանի կամ օրգանի ֆունկցիայի կորուստ կամ արտահայտվել է դեմքի անջնջելի այլանդակմամբ:


Ընտրեք ճիշտ պատասխանը.

9. «Անմարդկային վերաբերմունք» հասկացության սահմանումը, ըստ Կոնվենցիայի 3-րդ հոդվածի, հետևյալն է.  

	
ա.	անձին սուր ֆիզիկական ցավ պատճառելը՝ առողջության ծանր կամ միջին ծանրության վնաս պատճառելով, 
բ. անձին սուր ֆիզիկական ցավ կամ հոգեկան տառապանք պատճառելը, որը կարող է դրսևորվել կոնկրետ գործողությամբ կամ անգործությամբ,
գ. ծեծը կամ այլ բռնի գործողություններ կատարելը,
դ. անզգուշությամբ մեկ ուրիշի առողջությանը ծանր վնաս պատճառելը,
ե. անձին նվաստացնելը իր ընտանիքի առջև կամ իր սեփական աչքերում, 
զ. անձին սուր ֆիզիկական ցավ կամ հոգեկան տառապանք պատճառելը, որը կատարվում է տվյալ անձից ցուցմունք կամ տեղեկություն ստանալու մտադրությամբ:





 


Ընտրեք առավել ճիշտ պատասխանը.
10. «Արժանապատվությունը նվաստացնող վերաբերմունք» հասկացության սահմանումը, ըստ Կոնվենցիայի 3-րդ հոդվածի, հետևյալն է.  

	
ա.	վերաբերմունք, որն արատավորում է անձի պատիվը, արժանապատվությունը և գործարար համբավը, 
բ.  վերաբերմունք, որն անձի մոտ առաջացնում է անլիարժեքության բարդույթ՝  կրոնական, քաղաքական, ռասսայական, ազգային համոզմունքների հիման վրա,
գ. վերաբերմունք, որն անձի մոտ ծնում է վախի, հոգեկան ցավի և նվաստության զգացմունքներ, որոնք կարող են հոգեկան տառապանք պատճառել նրան և կոտրել նրա ֆիզիկական կամ բարոյական դիմադրությունը, 
դ.  ցանկացած գործողություն, որը կարող է անձին նվաստացնել իր սեփական և ուրիշների աչքերում, 
ե. դիտավորյալ կերպով տուժողին նվաստացնող կամ հոգեկան ցավ պատճառող գործողություն, 
զ.  անձնական կամ ընտանեկան կյանքի մասին տեղեկություններ ապօրինի հավաքելը, պահելը, օգտագործելը կամ տարածելը:




Ընտրեք տարբերակներից  երեք  հնարավոր ճիշտ պատասխանները.
11.  Ո՞ր հատկանիշների առկայության դեպքում կարող է արարքը որակվել որպես խոշտանգում, այլ ոչ թե անմարդկային վեաբերմունք.  
	ա.	եթե առկա են ծեծի կամ այլ բռնի գործողություններ կատարելու հատկանիշներ,
բ.  եթե առկա են միջին ծանրության կամ ծանր մարմնական վնասվածքներ,
գ.  եթե ձերբակալելիս կիրառվել է անհրաժեշտությունը գերազանցող ուժ, 
դ. եթե անձին պատճառվել է սուր հոգեկան տառապանք՝ նրանից ցուցմունք ստանալու մտադրությամբ,   
ե. եթե ծեծն ուղեկցվել է անձի պատիվն ու արժանապատվությունը  նվաստացնող հայոյանքներով,
զ.  եթե վերաբերմունքի մեջ առկա են այնպիսի հատկանիշներ, որոնք կարող են անձի մոտ ծնել վախի, հոգեկան ցավի և նվաստության զգացմունքներ, որոնք կարող են հոգեկան տառապանք պատճառել և կոտրել նրա ֆիզիկական կամ բարոյական դիմադրությունը, 
է. եթե անձին պատճառվել է սուր ցավ կամ մարմնական տառապանք՝ նրանից տեղեկություն ստանալու դիտավորությամբ, 
ը.  եթե առողջությանը հասցվում է ծանր և անվերականգնելի վնաս,
թ. եթե անձին պատճառվում է ծանր մարմնական վնասվածք նրան պատժելու կամ վախեցնելու նպատակով:



Ընտրեք մեկ ճիշտ պատասխանը.
12.  Ո՞ր փաստական հանգամանքներն են հիմնավորում  «դիտավորության» տարրի առկայությունը,   որն անհրաժեշտ է արարքը խոշտանգում դասակարգելու համար.  
	ա.	եթե փաստերը ցույց են տալիս, որ բռնությունը կիրառվել է անհրաժեշտ միջոցների սահմանազանցմամբ, 
բ.  եթե փաստերը ցույց են տալիս, որ բռնությունը հանպատրաստից   չի կատարվել, այլ բռնություն կիրառողները նախորոք որոշ նախապատրաստական միջոցներ են ձեռք առել, որոնք պահանջում եմ որոշակի ժամանակ և ջանքերի գործադրում բռնությունը կիրառելու համար, 
գ. եթե փաստերը ցույց են տալիս, որ բռնությունը կիրառվել է անչափահասի կամ հանցավորից նյութական կամ այլ կախվածություն ունեցող անձի նկատմամբ, 
դ.  եթե բռնությունն ուղեկցվել է սպառնալիքներով, դաժան վերաբերմունքով կամ անձնական արժանապատվությունը պարբերաբար նվաստացնելու եղանակով կամ մտադրությամբ, 
ե. եթե փաստերը ցույց են տալիս, որ բռնությունը կիրառվել է առևանգված կամ որպես պատանդ վերցված անձի նկատմամբ,
զ. երբ ցավը կամ տառապանքը պատճառվում է պաշտոնատար անձի կողմից կամ վերջինիս կարգադրությամբ կամ համաձայնությամբ:



Նշեք երեք սխալ պատասխանները.
13.  Բացի դիտավորության առկայությունից, նշեք այլ գործոններ, որոնք կարող են հիմք հանդիսանալ արարքը ոչ թե անմարդկային վերաբերմունք, այլ խոշտանգում որակելու համար.  
	 
ա. տուժողի տարիքը, 
բ. տուժողի սեռը, 
գ. տուժողի քաղաքական հայացքները, 
դ. բռնի գործողությունների երկարատևությունը, 
ե. տուժողի առողջական վիճակը,
զ. տառապանքի սրության աստիճանը,
է. տուժողի ազգային, ռասսայական պատկանելիությունը,
ը. բռնի գործողությունների ինտենսիվությունը,
թ. տուժողի դիմադրելու հանգամանքը:








Ընտրեք սխալ պատասխանները.
14.  Նշված գործողությունները խոշտանգում են.  
	
ա. կալանավորը տարվել է դատարանի դահլիճ ձեռնաշղթաներով, 
բ.  կալանավորի ոտքերին դատարանի դահլիճում հագցրել են ոտնաշղթաներ, 
գ.  կալանավայրի խուցը գերբնակեցված է և կալանավորները ստիպված են եղել քնել հերթով, 
դ. հարցաքննելիս կալանավորի նկատմամբ կիրառվել են մահակներ և էլեկտրաշոկ,
ե. հանրահավաքը ցրելու համար մասնակիցների նկատմամբ կիրառվել են մահակներ,  էլեկտրաշոկ և արցունքաբեր գազ,
զ. որոշում է կայացվել ձերբակալվածի նկատմամբ կատարել հարկադիր վիրահատական միջամտության, քանի որ նա կուլ էր տվել թմրանյութով  լի պահպանակ , 
է. կալանավորը մերկացվել է, այնուհետև նրա ձեռքերը կապել են մեջքի հետևում, որից հետո մեկ այլ պարանով կապած ձեռքերից նրան վեր են բարձրացրել. այս հնարքը թուրքիայի բանտերում կոչվում էր «Պաղեստինյան կախաղան»,
ը. ձերբակալվելիս անձը դիմադրել է և ոստիկանը ստիպված է եղել ատրճանակի խզակոթով հարվածել նրա գլխին, որից ձերբակալվողը ստացել է հոգեկան խանգարում:






Ընտրեք երեք ճիշտ պատասխանները.
15.  Նշված հոգեկան տառապանքներից  որո՞նք   կարելի է համարել խոշտանգում.  
	ա. կին կալանավորին մերկացրել և խուզարկել են բանտի տղամարդ աշխատակիցները,  
բ.  ձերբակալված անձին սպառնացել են առևանգել նրա երեխային և հանձնել տուժողի հարազատներին, եթե նա չասի անհայտ կորած մանկահասակ երեխայի գտնվելու վայրը, 
գ. մահացել է կալանավորի մայրը, սակայն կալանավայրի ղեկավարությունը մերժել է նրան կարճատև արձակուրդ տրամադրել, 
դ.  անչափահաս անձին պահել են չափահասների համար նախատեսված քրեակատարողական հիմնարկում, 
ե.  հացադուլ հայտարարած անձին կերակրել են բռնության կիրառման միջոցով, 
զ. դեղնախտով տառապող կալանավորին պատշաճ բժշկական օգնություն չի տրամադրվել
է.  բերման ենթարկված կնոջը թույլ չեն տվել կերակրել իր նորածին երեխային և փոխել նրա տակաշորերը, մինչև չասի իր ամուսնու գտնվելու վայրը,  
ը.  մահվան դատավճռի ի կատար ածման իմիտացիա. կապել են կալանավորի աչքերը, տեղափոխել հատուկ սենյակ, նստեցրել էլեկտրական աթոռին և կրկնօրինակել բոլոր գործողությունները:

